  Майя Бывальцева 31-тӥ южтолэзьлы Удмуртиын эшшо 78 адямилэсь коронавирус инфекциез шараязы. Со дыре ик 76 мурт висёнэз вормиз. Со сярысь элькунысь оперативной штаб ивортӥз. Диагноззы Ижкарын 43 улӥсьёслэн зэмаз, Глазкарын – 12, Сарапулын – вить, Глаз ёросын – ньыль, Дэри, Ува ёросъёсын – быдэн куинь, Балезино, Пичи Пурга ёросъёсын – быдэн кык, Якшур-Бӧдья, Вавож, Кез, Эгра ёросъёсын – быдэн одӥг. Выль черламъёс пӧлын 14 аресозь кык пиналъёс но 65 арессэс ортчем 19 арлыдоос. Берло уй-нуналскын куинь адями кулӥз: воргоронъёслы 71 но 78 арес вал, кышномуртлы – 72 арес Туннэ нуналлы Удмуртиын выль коронавирус инфекциен черлан 30 сюрс 750 учыр лабораториосын зэматэмын. 27 сюрс 294 адями йӧназ, 385 мурт кулӥз. Та дыре 90 висисьёслэн тазалыксы секыт лыдъяське. Элькунын выль коронавирус инфекцилы 967 сюрс 283 эскеронъёс ортчытӥзы, берло нуналскын – 1 сюрс 785. 31-тӥ южтолэзьлы Удмуртиын 44 сюрс 67 адями коронавируслэсь прививка пуктӥз, со пӧлысь 32 сюрс 154-ез кыкетӥ люкетсэ но басьтӥзы ни. Тегъёс: Тазалык Ижкар висён Удмуртия коронавирус  